En beruset 19-årig mand fra Give forsøgte at gemme sig for politiet efter, at han kørte galt i sin bil.

Politiet i Hjørring fik omkring 7.30-tiden en melding om en beruset aggressiv mand, der var kørt direkte ind i noget buskads ved Nr. Lyngby. Da politiet nåede frem havde den unge mand taget flugten til fods. En hundepatrulje fandt kort tid efter manden på stranden. Han var godt gennemblødt og havde tilsyneladende forsøgt at gemme sig i havet, oplyser Nordjyllands Politi. Manden fik taget en blodprøve og måtte en tur i detentionen for at sove rusen ud.